L 347/56 Den Europæiske Unions Tidende 30.12.2005 KOMMISSIONENS FORORDNING (EF) Nr. 2183/2005 af 22. december 2005 om ændring af Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fast- læggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (!), særlig artikel 145, litra c), h), i) og s), og artikel 155, og ud fra følgende betragtninger: (1), Ved Kommissionens forordning (EF) nr. 795/2004 ) er der med virkning fra 2005 indført gennemførelsesbe- stemmelser til enkeltbetalingsordningen. (2) —Ved forordning (EF) nr. 1782/2003, som ændret ved forordning (EF) nr. 864/2004 (?), fastsættes der regler for den koblede såvel som den afkoblede støtte til bomuld, olivenolie, råtobak og humle og for integre- ringen af disse sektorer i enkeltbetalingsordningen. (3) — Med henblik på fastlæggelsen af værdien og antallet af betalingsrettigheder i forbindelse med integreringen i enkeltbetalingsordningen af betalingerne for tobak, olivenolie, bomuld og humle bør der fastsættes særlige regler vedrørende de nationale lofter, der er omhandlet i artikel 41 i forordning (EF) nr. 1782/2003, og for de () EUT L 270 af 21.10.2003, s. 1. Senest ændret ved Kommissionens forordning (EF) nr. 118/2005 (EUT L 24 af 27.1.2005, s. 15). (?) EUT L 141 af 30.4.2004, s. 1. Senest ændret ved forordning (EF) nr. 1701/2005 (EUT L 273 af 19.10.2005, s. 6). () EUT L 161 af 30.4.2004, s. 48. Berigtiget i EUT L 206 af 9.6.2004, s. 20. forskellige aspekter af den nationale reserve, der er omhandlet i nævnte forordnings artikel 42, stk. 1 og 8. I de medlemsstater, der har anvendt enkeltbetalingsord- ningen i 2005 for landbrugere, der fik tildelt, købte eller modtog betalingsrettigheder inden sidste frist for ansøg- ning om fastlæggelse af betalingsrettigheder for 2006, bør værdien og antallet af disse betalingsrettigheder beregnes på ny på grundlag af de referencebeløb og hektar, der stammer fra integreringen af betalingerne for tobak, olivenolie og bomuld. Betalingsrettigheder i forbindelse med jordudtagning bør ikke tages med i denne beregning. Den privatretlige kontraktbestemmelse, der er omhandlet i artikel 27 i forordning (EF) nr. 795/2004, bør kunne indsættes eller ændres i en forpagtningskontrakt indtil sidste frist for indgivelse af ansøgninger under enkeltbeta- lingsordningen i 2006. For medlemsstater, der anvender den regionale model i artikel 59, stk. 1 og 3, i forordning (EF) nr. 1782/2003, bør alle betalingsrettigheder forhøjes med et supplerende beløb på grundlag af de referencebeløb og hektar, der stammer fra integreringen af betalingerne for tobak, olivenolie, bomuld og humle. Malta og Slovenien har i overensstemmelse med artikel 71, stk. 1, i forordning (EF) nr. 1782/2003 besluttet at anvende enkeltbetalingsordningen i 2007. I henhold til forordningens artikel 71, stk. 1, tredje afsnit, gælder over- gangsperioden ikke for bomuld, olivenolie, spiseoliven og tobak, og for humle gælder den kun indtil den 31. december 2005. Malta og Slovenien ville derfor skulle gennemføre enkeltbetalingsordningen for disse sektorer alene og integrere alle andre sektorer i 2007. For at lette overgangen til enkeltbetalingsordningen bør der derfor fastsættes overgangsbestemmelser, der gør det muligt også i 2006 at bibeholde den nuværende ordning for olivenplantager i Malta og Slovenien og for humle i Slovenien — de eneste berørte sektorer i disse to medlemsstater. Malta og Slovenien vil således kunne indføre enkeltbetalingsordningen for alle sektorer i 2007.